PLANINSKO DRUŠTVO CELJE MATICA                                                                            Celje,  9. 5. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

NAD POREČJEM MURICE

HOHE VEITSCH,  VIDOVA GORA,  1981 m, 

V SOBOTO,  14. MAJA 2011 

PREDEN MOGOČNA MURA PREREŽE SLOVENIJO, 

SE NA ŠTAJERSKEM OKREPČA IZ IZVIROV Z OSREDNJIH IN IZ SEVERNIH APNIŠKIH ALP. 

PRI MOSTU NA MURI SE JI Z VZHODA PRIDRUŽI 98 km DOLG PRITOK MURICA, 

KI SVOJIH 20 m³ na sekundo V GLAVNEM ZBERE 

IZPOD APNIŠKIH POGORIJ HOCHSCHWABA, VIDOVE GORE IN SNEŽNE PLANINE. 

PRELAZ ŠTAJERSKI JEZERSKI VRH LOČUJE HOCHSCHWAB OD VIDOVE GORE, 

NJENO SLEME PA SE PROTI VZHODU VLEČE VSE DO PRELAZA NIEDERALPL. 

VABIMO VAS NA PREČENJE VIDOVE GORE PO VSEJ DOLŽINI MED PRELAZOMA. 

S POSTAJALIŠČA NASPROTI GLAZIJE OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00. 

PRÈCEJ ZAVIJEMO NA AVTOMOBILSKO CESTO PROTI MEJNEMU PREHODU V ŠENTILJU. 

NEMŠKEMU GRADCU SE OGNEMO PO 10 km DOLGEM PREDORU PLABUTSCH. 

MIMO NEMŠKE BISTRICE BRZIMO OB MURI PO HITRI CESTI DO MOSTU NA MURI. 

NATO SLEDIMO PRITOKU MURICI, A LE DO KAPFENBERGA.  

SKOZI VRATCA, THÖRL, IN JABLANICO, AFLENZ, SE PELJEMO PROTI MARIJINEMU CELJU. 

JUTRANJO VOŽNJO SKLENEMO NA JEZERSKEM VRHU, SEEBERGSATTEL, 1253 m,

ODKODER JE DO ZNAMENITEGA ROMARSKEGA KRAJA LE ŠE DOBRIH 20 km DALEČ. 

ODSEK POTI 401 + 405 PELJE ČEZ JEZERSKO PLANINO, SEEBERGALM, 1180 m, 

IN PO DOLINI LAPPENTAL NA GORJANSKO PLANINO, GÖRIACHER ALM, 1429 m. 

KER BI RADI IZ OČI V OČI VIDELI VERIGO HOCHSCHWABA, 

SE S PLANINE PO STEZI 449 PROTI JUGU POTRUDIMO NA RAZGLEDNI HOCHANGER, 1682 m. 

S HOCHANGERJA SESTOPIMO PO ISTI STEZI IN NADALJUJEMO PO POTI 401 + 405 

V PRAVCATO PLANŠARSKO NASELJE NA PLANINI TURNAUER ALM, 1385 m. 

KER BI SI OD BLIZU RADI OGLEDALI TUDI VIDOVO GORO, 

JO LAHKO MAHNEMO KAR ČEZ RAZGLEDNI TURNTALER KOGEL, 1610 m, 

NA PRAVO RAZVEJIŠČE POTI OB KRIŽU NIKOLOKREUZ NA PLANINI ROTSOHLALM, 1429 m. 

IZBEREMO TEUFELSSTEIG NA VIDOVO GORO, 

NA ROBU VRŠNE PLANOTE PA UGOTOVIMO, DA JE BILA VRAŽJA LE STRMINA. 

STOPIMO DO OSKRBOVANEGA DOMA MERANSKEGA GROFA, GRAF-MERAN-HAUS, 1836 m,

IN SPREHODIMO SE NA VRH VIDOVE GORE, HOHE VEITSCH, hoe fajč, 1981 m. 

PO LESTVI SESTOPIMO ČEZ SKALNO STOPNJO NA OSOJNI STRANI GORE. 

S STUDENČNICO SE OKREPČAMO NA TRAVNIKU, GINGATZWIESE, 1700 m. 

ČE NAS NE ZMAMI NEOZNAČENI DVOGLAVI DIVJI GREBEN, WILDKAMM, 1874 m IN 1757 m, 

LAHKO TUDI POD NJIM PO POTI 405 SESTOPIMO NA PLANINO SOHLENALM, 1352 m. 

DO VOZNIKA NA PRELAZU NIEDERALPL, 1224 m, JE ODONDOD LE ŠE DOBER KORAK... 

PO okoli 7 urah PREČENJA, 

KI GA HOCHANGER, TURNTALER KOGEL IN WILDKAMM LAHKO PODALJŠAJO ZA 2 uri, 

SE SKOZI RAZPOTJE WEGSCHEID, 818 m, LE ŠE 13 km OD MARIJINEGA CELJA, 

Z AVTOBUSOM VRNEMO NA IZHODIŠČE NA ŠTAJERSKEM JEZERSKEM VRHU, 1253 m. 

SPET DOMA BOMO PO ISTIH CESTAH PRED 23. uro. 

NE PODCENJUJMO DOBRE POHODNE OBUTVE!  NA NEKAJ MESTIH POMISLIMO NA ČELADO. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 25,00 €. 

DOBER DAN VRH VRAŽJE POTI! 

Tone Primožič

